nahid-hub/BLUGE-bengali-wikipedia-section-title-prediction huggingface dataset:
১৯১০ সাল থেকে ১৯৩২ সাল পর্যন্ত ফ্রেড রুটের প্রথম-শ্রেণীর খেলোয়াড়ী জীবন চলমান ছিল। ১৯১০ থেকে ১৯২০ সাল পর্যন্ত ডার্বিশায়ার ও ১৯২১ থেকে ১৯৩২ সাল পর্যন্ত ওরচেস্টারশায়ারের পক্ষে খেলেন। ডার্বিশায়ারের সমারকোটসে জন্মগ্রহণকারী ফ্রেড রুট শুরুতে লিচেস্টারশায়ারের মাঠ কর্মকর্তা হিসেবে যুক্ত ছিলেন। এরপর ১৯১০ সালে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে তার।

১৯২৩ সাল থেকে উপর্যুপরী নয় মৌসুমে শতাধিক উইকেট লাভের কৃতিত্ব প্রদর্শন করেন। তন্মধ্যে, আটবার কাউন্টি দলের বোলিং গড়ে শীর্ষ স্থানে অবস্থান করেছিলেন। ১৯২৫ সালে সেরা মৌসুম অতিবাহিত করেন। ১৭.২১ গড়ে ২১৯ উইকেট পেয়েছিলেন। ওরচেস্টারশায়ারের পক্ষে রেকর্ডসংখ্যক উইকেট লাভের পরিপ্রেক্ষিতে কাউন্টি দলের বিশেষ আর্থিক অনুদান লাভ করেন। ১৯২৬ সালে এজবাস্টনে ইংল্যান্ড নর্থের সদস্যরূপে এইচ. এল. কলিন্সের নেতৃত্বাধীন অস্ট্রেলিয়া একাদশের বিপক্ষে দূর্দান্ত খেলেন। ৭/৪২ নিয়ে ক্রিকেট বিশ্বকে স্বীয় সক্ষমতার কথা জানান দেন। এরফলে, ইংল্যান্ডের বিপক্ষে তিন খেলায় অংশগ্রহণ করার জন্য মনোনীত হন।

তিনবার এক ইনিংসে নয় উইকেট পেয়েছেন। ১৯৩২ সালে ওরচেস্টারে ল্যাঙ্কাশায়ারের বিপক্ষে ৯/২৩ ও ১৯২৪ সালে এসেক্সের বিপক্ষে ৯/৪০ পান। ১৯৩০ সালে টানব্রিজ ওয়েলসে কেন্টের বিপক্ষে ৯/৮১ পেয়েছিলেন। এক পর্যায়ে চার বলে তিনজন ব্যাটসম্যানকে বিদেয় করেছিলেন। ব্যাট হাতেও বেশ ভালো খেলেছিলেন। ১৯২৮ সালে ডাবল লাভ করেন। ১,০৪৪ রান ও ১১৮ উইকেট পান তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. অবসর
titleD. আন্তর্জাতিক ক্রিকেট
উত্তর: titleA
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৬২ রানাঘাট
titleB. রানাঘাট পূর্ব
titleC. ১৯৭৭-২০০৬
titleD. রানাঘাট পশ্চিম
উত্তর: titleB
ওলামাদের মধ্যে (মুসলিম আইনের পণ্ডিত) শরিয়াহতে (ইসলামী আইন) সুন্নত করার বাধ্যতামূলক সম্পর্কে ভিন্ন মত আছে। ফিকহের (ইসলামি আইনশাস্ত্র) হানাফি মাযহাবের প্রতিষ্ঠাতা ইমাম আবু হানিফা এবং মালিক ইবনে আনাসের মতে খৎনা করা সুন্নতে মু'আক্কাদাহ — এটি বাধ্যতামূলক নয়, তবে অত্যন্ত গুরুত্বপূর্ণ। শাফিঈ ও হাম্বলি মাযহাব এটিকে সমস্ত মুসলমানের জন্য বাধ্যতামূলক হিসাবে দেখেছে।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. উদযাপন
titleC. সুন্নি ইসলাম
titleD. ধর্মীয় উৎস
উত্তর: titleC
এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে।

সঠিক অনুচ্ছেদ শিরোনাম কোনটি?
titleA. হ্রদের বর্ণনা
titleB. হ্রদ তৈরীর ইতিহাস
titleC. অবস্থান
titleD. উদ্ভিদ ও প্রাণী বৈচিত্র
উত্তর: titleC
দশরথ ছিলেন কোশল রাজ্যের রাজা, তার রাজধানী ছিল অযোধ্যা নগরীতে। তার তিন মহিষী: কৌশল্যা, কৈকেয়ী ও সুমিত্রা। দীর্ঘদিন অপুত্রক অবস্থায় থাকার কারণে পুত্রকামনায় রাজা দশরথ পুত্র-কামেষ্টী বা পুত্রেষ্টী যজ্ঞের আয়োজন করেন। এরপরই কৌশল্যার গর্ভে রাম, কৈকেয়ীর গর্ভে ভরত এবং সুমিত্রার গর্ভে লক্ষ্মণ ও শত্রুঘ্ন নামে দুই যমজ পুত্রের জন্ম হয়। এই চারজনই ছিলেন বিষ্ণুর অংশসম্ভূত। রাবণ নামে এক অত্যাচারী রাক্ষসরাজাকে বধ করবার উদ্দেশ্যে বিষ্ণু মানবের রূপ ধারণ করে অবতার গ্রহণ করেন। উল্লেখ্য, ব্রহ্মার বরে এই রাবণ একমাত্র কোনো পরাক্রমী নশ্বর মানবের হাতেই বধ্য ছিলেন। চার রাজকুমার শস্ত্রবিদ্যা ও শাস্ত্রে বিশেষ পারদর্শিতা অর্জন করেন। একদা ঋষি বিশ্বামিত্র দশরথের সভায় উপস্থিত হয়ে তার আশ্রমে উপদ্রব সৃষ্টিকারী রাক্ষসদের ধ্বংস করতে রাজার সহায়তা প্রার্থনা করেন। তিনি এই কাজের জন্য ষোড়শ-বর্ষীয় রামকে নির্বাচন করেন। রামের সঙ্গে যান তার ছায়াসঙ্গী লক্ষ্মণ। রাম ও লক্ষ্মণকে বিশ্বামিত্র বিশেষ শস্ত্রশিক্ষা ও নানান অলৌকিক অস্ত্রশস্ত্র প্রদান করেন। নবলব্ধ শিক্ষা ও অস্ত্রে বলীয়ান হয়ে রাম ও লক্ষ্মণ ঋষির আশ্রমে উপদ্রব সৃষ্টিকারী সকল রাক্ষসকে হত্যা করেন।

এই সময়ে মিথিলার রাজা ছিলেন জনক। একদিন ভূমিকর্ষণ করতে গিয়ে রাজা লাঙলের রেখায় একটি শিশুকন্যাকে কুড়িয়ে পান। আনন্দে অভিভূত রাজা এই কন্যাটিকে ঈশ্বরের দান মনে করে লালন পালন করতে থাকেন। তিনি এই কন্যার নামকরণ করেন সীতা। কারণ, সংস্কৃতে লাঙলের কর্ষণরেখাকে সীতা বলা হয়। সীতা বিবাহযোগ্যা হলে রাজা তার বিবাহের জন্য স্বয়ম্বরের আয়োজন করেন। শিব রাজা জনককে একটি ধনুক উপহার দিয়েছিলেন। রাজা পণ রাখেন যিনি এই ধনুকে গুণ সংযোজন করতে পারবেন, তাকেই অপরূপা সীতা পতিত্বে বরণ করবে। ঋষি বিশ্বামিত্র রাম ও লক্ষ্মণকে নিয়ে সেই স্বয়ম্বর সভায় উপস্থিত হলেন। কেবলমাত্র রামই সেই ধনুকে গুণ পরিয়ে তা ভঙ্গ করতে সমর্থ হলেন। রামের সঙ্গে সীতার বিবাহ হল। শুধু তাই নয়, দশরথের অন্যান্য পুত্রদের সঙ্গে জনকে অন্যান্য কন্যা ও ভাগিনেয়ীদের বিবাহ সম্পন্ন হল। মিথিলায় মহাসমারোহে বিবাহ উৎসব উদযাপিত হল। অতঃপর নববিবাহিত দম্পতি চতুষ্টয় অযোধ্যা নগরে প্রত্যাবর্তন করলেন।

সঠিক অনুচ্ছেদ শিরোনাম কোনটি?
titleA. বালকাণ্ড বা আদিকাণ্ড
titleB. কিষ্কিন্ধাকাণ্ড
titleC. পাঠ
titleD. লঙ্কাকাণ্ড
উত্তর: titleA
কুয়ান্তানের জনসংখ্যা আনুমানিক ৬০৭,৭৭৮ জন। এখানকার মোট জনসংখ্যার ৫৫% মালয়, ৩৪% চীনা, ১০% ভারতীয় এবং ১% অন্যান্য জাতিগোষ্ঠির লোক বসবাস করে। ওয়ার্ল্ড গেজেটার এর হিসাব অনুযায়ী ইস্ট কস্ট অব পেনিসুলার মধ্যে কুয়ান্তানের জনসংখ্যা বৃদ্ধির হার সবচেয়ে বেশি, যা হল ৩.৮৮ প্রায়।

মালয়েশিয়ার পরিসংখ্যান বিভাগ ভিত্তিক ২০১০ সালে শুমারি অনুযায়ী জাতিগোষ্ঠিসমূহ।
সঠিক অনুচ্ছেদ শিরোনাম কোনটি?
titleA. জনসংখ্যা
titleB. আকাশপথ
titleC. সরকার
titleD. সড়কপথ
উত্তর: titleA
অধঃক্ষেপ কিংবা বাষ্পীভবন দ্বারা দ্রবণ থেকে কঠিন পদার্থ প্রস্তুত করা যায়। কখনও কখনও দ্রাবককে হাইড্রোথার্মাল বা চাপের মধ্যে স্ফুটনাংকের চেয়ে বেশি তাপমাত্রায় রাখা হয়। এই পদ্ধতির আরেকটি বৈচিত্র্য হল ফ্লাক্স পদ্ধতির ব্যবহার, যেখানে অপেক্ষাকৃত নিম্ন গলনাঙ্কের লবণকে উচ্চ তাপমাত্রার দ্রাবক হিসাবে ব্যবহার করা হয় যার মধ্যে কাঙ্ক্ষিত বিক্রিয়া ঘটানো যেতে পারে। এই পদ্ধতি খুবই কার্যকরী হতে পারে।

সঠিক অনুচ্ছেদ শিরোনাম কোনটি?
titleA. দ্রবণ পদ্ধতি
titleB. চুল্লী পদ্ধতি
titleC. গ্যাসীয় বিক্রিয়া
titleD. পরবর্তী বৈশিষ্ট্যায়ন
উত্তর: titleA
১৯২৭ থেকে ১৯৫২ সাল পর্যন্ত ডেনিস স্মিথের প্রথম-শ্রেণীর খেলোয়াড়ী জীবন চলমান ছিল। এ সময়ে প্রথম-শ্রেণীর ক্রিকেটে ২১,০০০-এর অধিক রান তুলেছিলেন তিনি। ৮ জুন, ১৯২৭ তারিখে সমারসেটের বিপক্ষে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে ব্যাটিং করতে নেমে শূন্য রানে আউট হয়েছিলেন তিনি। এছাড়াও, বল হাতে মাত্র ১০ বল বোলিং করেছিলেন।

১৯৩০ সালে নির্ভরযোগ্য বামহাতি ব্যাটসম্যান হিসেবে নিজের উত্তরণ ঘটান। ট্রেন্ট ব্রিজে পেটনের আর্থিক সুবিধা গ্রহণের খেলাটিতে ৮৩ ও ১০৫ রানের ইনিংস খেলেছিলেন ডেনিস স্মিথ। পরের খেলায় ওভালে ১০৭ রান তুলেন। এরফলে ডার্বিশায়ার দলকে সারের বিপক্ষে ২৬ বছরের মধ্যে প্রথম জয় এনে দেন। এ সময়ে তিনি ব্যাটিং উদ্বোধন করতে নামতেন। কয়েক বছর অবশ্য ব্যাটিংয়ের অবস্থান পরিবর্তন করেন। তবে, উদ্বোধনী ব্যাটসম্যান হিসেবেই তিনি অধিক পরিচিতি লাভ করেন। এ অবস্থানে থেকে ডার্বিশায়ারকে সফলতার কেন্দ্রবিন্দুতে উপনীত করতে সচেষ্ট হন। উপর্যুপরী চার মৌসুমের মধ্যে দুইবার তৃতীয়, ১৯৩৫ সালে রানার্স-আপ ও ১৯৩৬ সালে কাউন্টি চ্যাম্পিয়শীপের শিরোপা লাভ করে। তবে, খেলার ধরন অনুযায়ী ১৯৩৬ সালের তুলনায় ১৯৩৫ সালে দলটি অধিক ভালো খেলা উপহার দিয়েছিল।

১৯৩৫ সালে লর্ডসে প্লেয়ার্সের সদস্যরূপ খেলেন। চ্যাম্পিয়শীপ কাউন্টির বিপক্ষে বহিঃএকাদশের ১১২ রানের মধ্যে তিনি একাই করেন ৭৮ রান। কোন খেলোয়াড়ই দুই অঙ্কের কোটা স্পর্শ করতে ব্যর্থ হন। এ ধরনের খেলার এটিই শেষ সংস্করণ ছিল। ফলে, উভয় দলের পক্ষে খেলায় অংশগ্রহণের সম্মাননা লাভ করা থেকে বঞ্চিত হন। ১৯৩৫ সালে চেস্টারফিল্ডে মৌসুমের প্রথম খেলায় ইয়র্কশায়ারের বিপক্ষে ১৮৯ রান তুলেন। এ ইনিংসকে তিনি তার খেলোয়াড়ী জীবনের সেরা ইনিংসরূপে আখ্যায়িত করেছিলেন। একই মাঠে হ্যাম্পশায়ারের বিপক্ষে ব্যক্তিগত সর্বোচ্চ ২২৫ রান তুলেন। এ খেলাতেই তার হাড়ে চিড় ধরে। ফলে, ঐ বছরের প্রথম টেস্ট খেলা থেকে বিরত থাকতে হয় ডেনিস স্মিথকে। ১৯৩৭ সালে ট্রেন্ট ব্রিজে অপরাজিত ২০২ রান তুলেন। যুদ্ধকালীন ব্র্যাডফোর্ড লীগে খেলতেন ও উইকেট-রক্ষণের দায়িত্বে থাকতেন। জর্জ ডকসের আগমনের পূর্বে ১৯৪৬ ও ১৯৪৭ সালেও ডার্বিশায়ারের পক্ষে এ দায়িত্বে ছিলেন।

১৯৫১ সাল পর্যন্ত ডার্বিশায়ারের পক্ষে নিয়মিতভাবে খেলে গেছেন। এছাড়াও, বিশ্বযুদ্ধ পরবর্তী সময়কালে অন্তর্বর্তীকালীন উইকেট-রক্ষকের দায়িত্বে ছিলেন। সংগৃহীত ২০,৫১৬ রান ও ৩০টি সেঞ্চুরি ১৯৯০-এর দশকে কিম বার্নেটের কাছে হস্তগত হবার পূর্ব-পর্যন্ত ডার্বিশায়ার রেকর্ড হিসেবে টিকেছিল। বারোবার সহস্রাধিক রানের মাইলফলক স্পর্শ করে কাউন্টি রেকর্ড গড়েন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. অবসর
উত্তর: titleC
প্রাচীন ভারতে ইতিহাস বিভাগের অধ্যাপনা দিয়ে কর্মজীবন শুরু করেন। ১৯৩৭ সালে কলিকাতা বিশ্ববিদ্যালয়ের প্রধান গ্রন্থাগারিক নিযুক্ত হন। ১৯৪৬ সালে শিল্পকলা বিষয়ে রানী বাগেশ্বরী অধ্যাপক পদে বৃত হন কলিকাতা বিশ্ববিদ্যালয়েই। ১৯৬৫ সালে অবসর গ্রহণের পর ১৯৭৬ সাল থেকে ১৯৮১ সাল পর্যন্ত তাকে প্রফেসর এমিরেটস করা হয়। সিমলায় প্রতিষ্ঠিত ইনস্টিটিউট অব অ্যাডভান্স স্টাডিজ প্রতিষ্ঠানের প্রথম পরিচালক হয়ে ১৯৭৩ সাল পর্যন্ত ঐ পদ অলঙ্কৃত করে ছিলেন। ইউনেস্কো-এর প্রতিনিধিরূপে ব্রহ্মদেশ সরকারের সংস্কৃতি ও ইতিহাস-বিষয়ক উপদেশক ছিলেন ১৯৭৩-৭৬ সাল পর্যন্ত।

এছাড়াও, বিভিন্ন সময়ে -- লাইব্রেরি অ্যাসোশিয়েশন অফ গ্রেট ব্রিটেন, লন্ডন; রয়েল এশিয়াটিক সোসাইটি অফ গ্রেট ব্রিটেন, লন্ডন; রয়েল সোসাইটি অফ আর্টস, লন্ডন; ইন্টারন্যাশনাল অ্যাসোশিয়েশন অফ আর্টস, জুরিখ; এশিয়াটিক সোসাইটি, কলকাতা'র ফেলো নির্বাচিত হন।


সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. মৃত্যু
titleD. জন্ম ও পরিবার
উত্তর: titleB
পটল ও ধনেপাতা থেঁতলে পানিতে ভিজিয়ে রাখুন। এই মিশ্রণটিকে ৩ ভাগ করে এর সাথে মধু মিশিয়ে ৩ বাড়ে পান করুন। এতে হজমের সমস্যা দূর হবে।পটলের রস মাথায় লাগালে মাথা ব্যথা কমে।পটলের পাতার রস দ্রুত ক্ষত নিরাময়ে সাহায্য করে এবং টাকের সমস্যা সমাধানেও কাজে লাগে।পটলের তরকারী খেলে ত্বকের সমস্যা দূর হয়।নেপালে অসুস্থদের পটলের স্যুপ খাওয়ানো হয়। আমাদের দেশে পটল ভাজি, পটলের দোলমা, মাছ বা মাংসের সাথে বা অন্য সবজির সাথে রান্না করা হয়। দক্ষিণ এশিয়া ও ওয়েস্ট ইন্ডিজে আলুর সাথে রান্না করা হয়। ইন্দোনেশিয়ায় পটল বৈচিত্রময় রান্নায় ব্যবহার করা হয় যেমন- স্টার ফ্রাই, নারিকেল দুধে অথবা ভাপে সিদ্ধ করে রান্না করা হয়। এটি এশিয়া ও অস্ট্রেলিয়াতে পাওয়া যায়। সাধারণত গ্রীষ্মের সময় পাওয়া যায় এই সবজিটি।

সঠিক অনুচ্ছেদ শিরোনাম কোনটি?
titleA. উপকারিতা
titleB. পটলের রান্না
titleC. ঔষধি গুণাগুণ
titleD. পুষ্টি তথ্য
উত্তর: titleC
১৯২০ সালে উপেন্দ্রনাথ তৈরি করেন ইউরিয়া স্টিবামাইন। ১৯২২ সালে ইন্ডিয়ান জার্নাল অফ মেডিক্যাল রিসার্চে ৮ জন কালাজ্বর রোগীকে সুস্থ করার বিবরণসহ উপেন্দ্রনাথের আবিষ্কারের কথা প্রকাশিত হয়। তিনি তার গবেষণা পত্রে ওষুধটির বিষাক্ততা সম্পর্কে আলোচনা করেন। ১৯২৩ সালের জুলাই মাসে "ইন্ডিয়ান মেডিক্যাল গেজেটে" ইউরিয়া স্টিবামাইন সম্পর্কে তার অভিজ্ঞতার কথা প্রকাশিত হয়। ১৯২৪ সালের এপ্রিল মাসে উপেন্দ্রনাথ আরো কিছু তথ্য প্রকাশ করেন "ইন্ডিয়ান মেডিক্যাল গেজেটে"। কালাজ্বর ছাড়াও উপেন্দ্রনাথ ফাইলেরিয়া, ডায়াবেটিস, কুষ্ঠ, মেনিনজাইটিস প্রভৃতি নিয়েও গবেষণা করেছিলেন। চিকিৎসা বিজ্ঞান সম্বন্ধে রচনাবলীর মধ্যে "ট্রিটিজ অন কালাজ্বর" বিখ্যাত। 

সঠিক অনুচ্ছেদ শিরোনাম কোনটি?
titleA. পুরস্কার ও সম্মান
titleB. শিক্ষা
titleC. গবেষণা
titleD. শিক্ষামূলক সংগঠন
উত্তর: titleC
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৫৬ থেকে ১৯৫৮ খ্রিষ্টাব্দে ভারতীয় ভূবৈজ্ঞানিক সর্বেক্ষণ সিয়াচেন হিমবাহ সম্পর্কিত তথ্য প্রকাশ করে। ১৯৫৭ খ্রিষ্টাব্দে পাকিস্তান এরিক শিপটনের নেতৃত্বে বাইলাফন্ড গিরিবর্ত্ম হয়ে সিয়াচেন হিমবাহ অভিযানে সম্মতি প্রদান করে। পাঁচ বছর পরে একটি জাপানী-পাকিস্তানি মিশ্র অভিযাত্রী দল সালতোরো কাংরি শৃঙ্গ অভিযান করেন। ১৯৬৩ খ্রিষ্টাব্দে পাকিস্তান চীনকে শাক্সগাম উপত্যকা প্রদান করার পর পাকিস্তান কে২ পর্বতশৃঙ্গে পশ্চিমী অভিযানে সম্মতি প্রদান করে। 

১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করে। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। 

সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে এই দ্বন্দ্ব্ব শুরু হয়।

১৯৭১ খ্রিষ্টাব্দে স্বাক্ষরিত সিমলা চুক্তির সীমান্ত সংক্রান্ত অস্পষ্টতা এবং দ্য ইউনাইটেড স্টেটস ডিফেন্স ম্যাপিং এজেন্সীর মানচিত্রে সিয়াচেন অঞ্চল পাকিস্তানের অন্তর্ভুক্ত বলে দেখানোয় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অভিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। 

ভারত সরকার ও সেনাবাহিনী সব কিছু লক্ষ করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 

সঠিক অনুচ্ছেদ শিরোনাম কোনটি?
titleA. সামরিক গুরুত্ব
titleB. প্রেক্ষাপট
titleC. অভিযান
titleD. পরবর্তী লড়াই
উত্তর: titleB
১৯১৮ সালে যুগোস্লাভিয়া সৃষ্টির শুরু থেকে সার্বো-ক্রোয়েশিয়ান ভাষাতে লেখার জন্য যে দুটি বর্ণমালা স্বীকৃত ছিল তার মধ্যে একটি ছিল সার্বীয় সিরিলীয় লিপি। অপরটি ছিল লাতিন বর্ণমালা ("ল্যাটিনিকা")।

১৯৯০ এর দশকে যুগোস্লাভিয়ার সমাজতান্ত্রিক ফেডারেল প্রজাতন্ত্র পতনের পর সার্বিয়া ও ক্রোয়েশিয়া জাতিগত সীমানায় বিভক্ত হয়ে যায় (যেমনটি ছিল যুগোস্লাভিয়া গঠনের আগে) এবং ক্রোয়েশিয়ায় সিরিলীক লিপির ব্যবহার বাতিল হয়ে যায় যেখানে সার্বিয়া, বসনিয়া ও হার্জেগোভিনায় সার্বীয় সিরিলীয় লিপি আনুষ্ঠানিকভাবে সাংবিধানিক বর্ণমালার মর্যাদা অক্ষুণ্ণ রাখে।

সঠিক অনুচ্ছেদ শিরোনাম কোনটি?
titleA. আধুনিক ইতিহাস
titleB. যুগোস্লাভিয়া
titleC. দ্বিতীয় বিশ্বযুদ্ধ
titleD. বিশেষ অক্ষর
উত্তর: titleB
এখানে একটি পথচারী হাঁটাপথ যা এটি রিং রোডের সাথে সংযুক্ত করে। ম্যাক্স হাসপাতাল এবং ডি মল স্টেশন থেকে রাস্তা বিপরীত পাশে অবস্থিত।

এটি নেতাজি সুভাষ প্লেস, পিতমপুরা নামেও পরিচিত। স্টেশনটিতে নিন্মলিখিত দোকানগুলি রয়েছে

স্টেশন প্রাঙ্গনে রয়েছে চারটি এটিএম (স্ট্যান্ডার্ড চার্টার্ড ব্যাংক, পাঞ্জাব ন্যাশনাল ব্যাংক, স্টেট ব্যাংক অফ ইন্ডিয়া এবং এইচডিএফসি ব্যাংক)।

স্টেশনটি পিটমপুরা টিভি টাওয়ার এবং শ্রী গুরু গোবিন্দ সিং কলেজ অফ কমার্স এর নিকটবর্তী, দিল্লি বিশ্ববিদ্যালয় এর সাথে সম্পর্কিত।

দিল্লি হাট মেট্রো স্টেশনটির ঠিক বাইরে অবস্থিত, যা বিভিন্ন সাংস্কৃতিক উৎসব এবং অনুষ্ঠানের আয়োজন করে।

সঠিক অনুচ্ছেদ শিরোনাম কোনটি?
titleA. বাস
titleB. স্টেশন
titleC. সংযোগ
titleD. সুবিধাসমূহ
উত্তর: titleD
মার্চ, ২০০৮ সালে ইন্ডিয়ান ক্রিকেট লীগে দিল্লি জায়েন্টস দলে অংশগ্রহণের প্রেক্ষাপটে তাকে আন্তর্জাতিক ক্রিকেট থেকে ১৮ মাসের নিষেধাজ্ঞা প্রদান করা হয়। জানুয়ারি, ২০০৮ সালে নিউজিল্যান্ড ক্রিকেট বোর্ড তার সাথে চুক্তি স্থগিত করে। জুন, ২০০৯ সালে বিদ্রোহী প্রতিযোগিতা থেকে নিজ নাম প্রত্যাহার করায় তাকে পুণরায় জাতীয় দলে অংশগ্রহণের সুযোগ দেয়া হয়। জানুয়ারি, ২০১০ সালে আইপিএলের ৩য় মৌসুমে কলকাতা নাইট রাইডার্স দলের সাথে চুক্তিতে উপনীত হন। ১৩ মে, ২০১০ তারিখে সকল স্তরের ক্রিকেট থেকে অবসর গ্রহণ করায় তিনি আইপিএলের চতুর্থ আসরে অংশগ্রহণ করেননি।

সঠিক অনুচ্ছেদ শিরোনাম কোনটি?
titleA. নিষেধাজ্ঞা
titleB. খেলোয়াড়ী জীবন
titleC. সম্মাননা
titleD. কোচ
উত্তর: titleA
"হাইপেরিয়ন" কবিতায় কিটসের অমিত্রাক্ষর ছন্দ নতুন মাত্রা পেয়েছে। থিয়া ও পরাজিত স্যাটার্নকে নিয়ে লেখা উদ্বোধনী পংক্তিগুলি এক্ষেত্রে বিশেষ উল্লেখযোগ্য:

ছন্দ ও শৈলীর দিক থেকে এই কবিতাটি অনেকটাই জন মিলটনের কবিতার সঙ্গে তুলনীয়। যদিও তাঁর চরিত্রগুলি একটু আলাদা। অ্যাপোলো অনেকটা"প্যারাডাইস লস্ট "-এর পুত্র বা "প্যারাডাইস রিগেইনড " কাব্যের যিশুর মতো হলেও, হাইপেরিয়নের সঙ্গে স্যাটানের তুলনা করা চলে না। তাছাড়া এখানে চরিত্রগুলির ভূমিকাও অন্যরকম। অ্যাপোলো সিংহাসনের দাবিদার। তাঁর জয় হচ্ছে। তিনি আরও “সত্য” হচ্ছেন, আর তাই আরও “সুন্দর” হচ্ছেন।

সঠিক অনুচ্ছেদ শিরোনাম কোনটি?
titleA. গঠন
titleB. পাদটীকা
titleC. সারাংশ
titleD. অংশবিশেষ
উত্তর: titleA
নাগাল্যান্ড রাজ্য গঠনের সময় মোককচাং জেলা ও কোহিমা জেলার সাথে টুয়েনসাং জেলাও গঠন করা হয়েছিল৷ পরবর্ত্তীকালে এই টুয়েনসাং জেলার থেকেই মন, লংলেং, নকলাক এবং সম্প্রতি কিফিরে জেলা পৃথক জেলা হিসাবে প্রতিষ্ঠিত হয়েছে।

এই জেলার দুর্গম অবস্থানের প্রতি লক্ষ্য রেখে ভারতের সংবিধানে নাগাল্যান্ডের অন্য জেলার মতই জেলাটির প্রশাসনের জন্য এক বিশেষ অনুচ্ছেদ যোগ দেয়া হয়৷ এই অনুচ্ছেদ অনুসারে নাগা জনজাতীয় সংস্কৃতি ও ধর্মীয় রীতি সম্পর্কিত সংসদে গ্রহণ করা যেকোনো আইন নাগাল্যান্ড বিধানসভার সর্বসম্মতিক্রমে টুয়েনসাং জেলায় প্রযোজ্য হয়। নাগাল্যান্ডের রাজ্য সরকারে টুয়েনসাং জেলার জন্য একটি পৃথক মন্ত্রালয়ও গঠন করে দেয়া হয়েছে৷ রাজ্যপাল কর্তৃক এই অঞ্চল প্রশাসনের তত্ত্বাবধানের জন্য কাউন্সিল গঠন করা হয়েছিল।

সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. অর্থনীতি
titleC. ইতিহাস
titleD. জনসংখ্যা
উত্তর: titleC
ওয়াল্ট ডিজনী কনসার্ট হলের মুল উদ্যোক্তা লস এঞ্জলেস সিটি কর্পোরেশন। লস এঞ্জলেস মিউজিক সেন্টারের ব্যবহারের জন্য যখন চতুর্থ হল তৈরীর চিন্তা করা হয় তখন আর্থিক বিষয়টা বড় হয়ে দাড়ায়। বাধ্য হয়ে তারা সংস্কৃতিপ্রেমী ধনাঢ্য অধিবাসীদের খুজতে থাকে। এমনই এক পরিস্থিতিতে লিলিয়ান ডিজনী এগিয়ে আসেন। শাশুড়ী ওয়াল্ট ডিজনীর নামে বিশাল অঙ্কের অর্থের যোগান দেয়ার নিশ্চয়তা দেন

মিসেস ডিজনীর চাওয়া ছিলো দৃস্টিনন্দন কিছু একটা করতে হবে। এই চাওয়া পুরনের ভার এসে পড়ে সমকালীন বিখ্যাত স্থপতি ফ্রাঙ্ক ওয়েন গেহরীর কাধে। স্থপতি ফ্রাঙ্ক গেহরী তার গগেনহাম মিউজিয়ামের সুবাদে আমেরিকা জুড়ে বেশ ভালোই পরিচিত। কনসার্ট হলের পরিকল্পনাকালীন স্থপতি গেহরী প্রকল্পের প্রাথমিক ধারনা নিয়ে বার বার সময় দিয়েছেন মিসেস ডিজনীকে। মিসেস ডিজনী ডিজাইন বুঝতেন না তবু গেরী চেস্টা করতেন তাকে যতটা সম্ভব কাজের সাথে সংযুক্ত রাখতে। তাই প্রতিটি পদক্ষেপে যতটা পারা যায় ডিজাইন সম্পর্কে ধারনা দিতেন।

সঠিক অনুচ্ছেদ শিরোনাম কোনটি?
titleA. নির্মান কাজ
titleB. ইতিহাস
titleC. রোজ ফর লিলি
titleD. বর্ণনা
উত্তর: titleB
পূর্ণবয়স্ক অবস্থায় ইবনে সাইয়্যাদের অনুতাপ এবং ইসলাম গ্রহণঃ

নাফি বর্ণনা করেন যে, ইবনে উমার ইবনে সাইয়্যাদ (এখন আব্দুল্লাহ ইবনে সাইদ নামে পরিচিত) এর সাথে সাক্ষাৎ করেন এবং তার কিছু বন্ধুকে বললেনঃ
আপনি বলেন যে, সে (দাজ্জাল)।" 
ইবনে সাইয়্যাদ বললঃ "আল্লাহর শপথ, কখনো না।"
ইবনে উমার বললঃ 
তুমি আমাকে সত্য বলছো না; আল্লাহর শপথ! তোমাদের এক লোক তো আমাকে এ মর্মে খবর দিয়েছে যে, সে মৃত্যুবরণ করবে না, যতক্ষণ পর্যন্ত তোমাদের চাইতে সর্বাধিক বিত্তশালী এবং সন্তান-সন্ততি সম্পন্ন না হবে। আজ তো অনুরূপই হয়েছে বলে সে মন্তব্য করছে।"
আবু সাঈদ আল-খুদরী বর্ণনা করেনঃ 
ইবনে সাইয়্যাদ বললঃ
এমন কতিপয় লোকের সঙ্গে আমার সাক্ষাৎ ঘটেছে যারা ধারণা করে যে, আমিই দাজ্জাল।
মুহাম্মাদ কি বলেননি যে, সে কাফির হবে; অথচ আমি মুসলিম এবং তিনি আরো বলেছেন যে, তার কোনো সন্তান থাকবে না, অথচ আমার সন্তান আছে এবং তিনি আরো বলেছেনঃ নিশ্চয়, আল্লাহ তাকে মক্কায় প্রবেশ থেকে বিরত রাখবেন, অথচ আমি হজ্জ্বের জন্য সেখানে যাচ্ছি।"
সে আরো বললঃ 
"আমি তার (দাজ্জালের) জন্মস্থান, তার বাসস্থান এবং তার বর্তমান অবস্থান সম্পর্কে জানি।"
সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পূর্ণবয়স্ক অবস্থায় দাজ্জাল হওয়া অস্বীকার করা
titleC. অন্তর্ধান
titleD. শৈশবে নবুওয়্যাতের দাবী
উত্তর: titleB
নাটোর জেলা তথা উত্তরবঙ্গের গৌরব উত্তরা গণভবন থেকে প্রায় ২০ কিলোমিটার দক্ষিণ-পশ্চিম, আব্দুলপুর রেলওয়ে স্টেশন থেকে ছয় কিলোমিটার এবং রাজশাহী-ঢাকা মহাসড়কের গুরুত্বপূর্ণ স্থান বনপাড়া থেকে ১২ কিলোমিটার দক্ষিণ-পশ্চিমে,বাগাতিপারা থানার দয়ারামপুর ইউনিয়ন পরিষদে কাদিরাবাদ ক্যান্টনমেন্ট স্যাপার কলেজের অবস্থান।

সঠিক অনুচ্ছেদ শিরোনাম কোনটি?
titleA. একাডেমিক কার্যক্রম
titleB. অবস্থান
titleC. পাঠ্য বিষয় নির্বাচন
titleD. খেলাধুলা
উত্তর: titleB
ভারত ১৯৮৩ সালে অ্যান্টার্কটিকা চুক্তিতে সাক্ষর করে। ভারতীয় অ্যান্টার্কটিকা কর্মসূচি এই চুক্তির নিয়মাবলি মেনে চলে। এই কর্মসূচির অঙ্গ হিসেবে ভারত যে আন্তর্জাতিক কর্মসূচিতে অংশ নিয়েছে তা হল:
ভারত ইন্টার-গভর্নমেন্টাল ওশেনোগ্রাফিক কমিশন, ইন্টারগভার্নমেন্টাল ওশেনোগ্রাফিক কমিশন ইন কোস্টাল ইন্ডিয়ান ওশেন-এর আঞ্চলিক কমিটি, ইন্টারন্যাশানাল সি-বেড অথরিটি ও স্টেট পার্টিজ অফ দি ইউনাইটেড নেশনস কনভেনশোন অন দ্য ল অফ দ্য সিজ-এর সদস্য।

সঠিক অনুচ্ছেদ শিরোনাম কোনটি?
titleA. দক্ষিণ গঙ্গোত্রী
titleB. ভারতী
titleC. ইতিহাস
titleD. আন্তর্জাতিক সহযোগিতা
উত্তর: titleD
শামসুন্নাহার ফরিদপুরের সদর উপজেলার চর মাধবদিয়া ইউনিয়নে জন্মগ্রহণ করেন। বাবা শামসুল হক ভোলা মাস্টার একজন মুক্তিযোদ্ধা ও আইনজীবী। মা আমিনা বেগম "রত্নগর্ভা" সম্মানে ভূষিত। দুই ভাই ও দুই বোনের মধ্যে তিনি সবার বড়। শৈশবে তিনি কিছুদিন গ্রামের স্কুলে পড়াশুনা করেছেন। পরবর্তীতে ফরিদপুর সরকারি বালিকা উচ্চ বিদ্যালয় থেকে এস এস সি এবং সারদা সরকারি সুন্দরী মহিলা কলেজ থেকে এইচ এস সি পাশ করেন। ব্যক্তিগত জীবনে শামসুন্নাহার বিবাহিত। স্বামী মো. হেলাল উদ্দিন আমেরিকা প্রবাসী ও ব্যবসায়ী। তিনি এক পুত্র ও এক কন্যা সন্তানের জননী। 

সঠিক অনুচ্ছেদ শিরোনাম কোনটি?
titleA. প্রশিক্ষণ ও শিক্ষা
titleB. প্রারম্ভিক জীবন
titleC. শান্তি রক্ষা মিশনে অংশগ্রহণ
titleD. সংস্কৃতি চর্চা
উত্তর: titleB
"রাসাইল আল-ইখওয়ান আস-সাফা" ("বিশুদ্ধতার ভ্রাতৃগণের পত্রসমূহ") ১০ম বা ১১শ শতকে মধ্যপ্রাচ্যের (বর্তমান ইরাকের) বসরা শহরকেন্দ্রিক কিছু অজ্ঞাতনামা ইসলামী চিন্তাবিদদের লেখা ৫২টি পত্র নিয়ে গঠিত ও ৪ খণ্ডে বিভক্ত একটি বিশ্বকোষ যার ২য় খণ্ডে ইসলামী দর্শনের দৃষ্টিকোণ থেকে পদার্থের প্রকৃতি নিয়ে আলোচনা করা হয়েছে। তাদের মতে একেশ্বর বা আল্লাহ প্রথমে অনন্য একটিমাত্র বুদ্ধিমান সত্তার (আল-আগ্‌ল) সৃষ্টি করেন। এই অনন্য বুদ্ধিমান সত্তা থেকে বিশ্ব-আত্মার (আল নাফস আল কুল্লিয়া) সৃষ্টি হয়, যার প্রকৃতি সরল। অনন্য বুদ্ধিমান সত্তা এরপর বিশ্ব-আত্মা থেকে আদি পদার্থ (আত্মিক প্রকৃতির) সৃষ্টি করে, যার নাম আল-হাইয়ুলা আল-উলা (যার সাথে আরিস্তোতলীয় গ্রিক দর্শনের "হাইলে"-র মিল আছে)। আদি পদার্থ যখন ভৌত রূপ ধারণ করে, তখন তাকে বলে সার্বজনীন পদার্থ বা পরম বস্তু (আল-জিসম আল-মুতলাক)। এই সার্বজনীন পদার্থ বা পরম বস্তুই হল আমাদের ভৌত মহাবিশ্বের ভিত্তি। ভৌত মহাবিশ্ব সাতটি গোলক নিয়ে গঠিত যেগুলি হল শনি, বৃহস্পতি, মঙ্গল, সূর্য, শুক্র, বুধ ও চন্দ্রের অধীন সাতটি গোলক। গোলকগুলি ইথারের মত একটি পদার্থ নিয়ে গঠিত, যার কোনও ক্ষয় নেই। পৃথিবী চন্দ্রের গোলকের অধীনে অবস্থিত এবং এর সবকিছু আগুন, বায়ু, পানি ও মাটি - এই চারটি মৌলিক প্রাকৃতিক পদার্থ নিয়ে গঠিত, যাদের ক্ষয় ও পরিবর্তন হয়। মৌলিক প্রাকৃতিক পদার্থগুলি সার্বজনীন পদার্থের চারটি ভিন্ন রূপ। মৌলিক প্রাকৃতিক পদার্থগুলি আবার তিন ধরনের যৌগিক বা জটিল প্রাকৃতিক পদার্থের শ্রেণী গঠন করেছে যেগুলি হল খনিজ, প্রাণী ও উদ্ভিদ। প্রাকৃতিক পদার্থগুলি আবার শেষ পর্যন্ত "কারিগরি পদার্থ" তৈরি করেছে, যেগুলি নিয়ে মানুষ কারিগরি কাজ করে। যেমন খাট তৈরি করতে উদ্ভিজ্জ কাঠ লাগে, এখানে কাঠ একটি "কারিগরি পদার্থ"। আবার কাঠ প্রকৃতিতে একটি "প্রাকৃতিক পদার্থ" হিসেবে পাওয়া যায়, যেটি আবার চারটি মৌলিক পদার্থের সমন্বয়ে গঠিত হয়েছে, যেগুলি আবার সর্বপদার্থ থেকে উৎসারিত হয়েছে।

সঠিক অনুচ্ছেদ শিরোনাম কোনটি?
titleA. পদার্থ নিয়ে গবেষণার ইতিহাস
titleB. ধ্রুপদী-উত্তর যুগে ইসলামী চিন্তাবিদদের আলোচনায় পদার্থ
titleC. সাধারণ পদার্থ, তমোপদার্থ, তমোশক্তি ও প্রতি-পদার্থ
titleD. প্রাচীন গ্রিক চিন্তাবিদদের ধারণায় পদার্থ
উত্তর: titleB
শহুরে এলাকার ৯৫% ঘরবাড়িতে সরকারীভাবে পানি সরবরাহ করা হয়। গ্রাম্য এলাকায় এর পরিমাণ ৮০%।

খাবার পানির সরবরাহ
২০০২ সালে, গ্রামাঞ্চলের ৯৬% ঘরবাড়ি পানি নিষ্কাশনের জন্য একটি নর্দমার সাথে যুক্ত ছিল। এর মধ্যে ৪৬% ঘরবাড়ির ব্যবহার্য পানি পাইপের মাধ্যমে নিষ্কাশিত হত। আর বাকি ৩০% পিট লেট্রিনের সাথে যুক্ত ছিল।

স্বাস্থ্যবিধানের উন্নতিকরণ

সঠিক অনুচ্ছেদ শিরোনাম কোনটি?
titleA. প্রাপ্যতা
titleB. পানির গুণগত মান
titleC. বিভিন্ন প্রতিষ্ঠানের কার্যক্রম
titleD. পানির উৎস
উত্তর: titleA
ব্যবস্থাটি একটি গভীর নিম্নচাপে তীব্রতর হওয়ার ফলে, আইএমডি গুজরাটের উপকূলের একটি প্রাক-ঘূর্ণিঝড় পর্যবেক্ষণ শুরু করে। সংস্থাটি নির্দেশ করে যে, পরবর্তী ২৪ ঘণ্টার মধ্যে একটি ঘূর্ণিঝড় শক্তিশালী হবে। মৎস্যজীবীদের সতর্ক করা হয় যেন তারা ঝড়ের গতিপথের কাছাকাছি বা ঘূর্ণিঝড়ের পূর্বাভাসের পথে আরব সাগরে অগ্রসর না হয় এবং ইতোমধ্যে সমুদ্রে অবস্থানরত ব্যক্তিদের উপকূলে ফিরে আসতে আহ্বান জানানো হয়। ১২ জুন একটি খুব তীব্র ঘূর্ণিঝড়ের পূর্বাভাস দেওয়া হয়। ১০ জুন ১২:০০ ইউটিসি তে গুজরাটের উপকূলীয় অঞ্চলে প্রাক-পর্যবেক্ষণ একটি হলুদ ঘূর্ণিঝড় সতর্কতা জারি করে। ১১ জুন এটাকে একটি কমলা সতর্কতায় উন্নীত করা হয়।

১১ জুন, আইএমডি শক্তিশালীকরণ ব্যবস্থার সম্ভাব্য প্রভাব সম্পর্কিত তথ্য প্রকাশ করতে শুরু করে। গুজরাটের বেশ কয়েকটি উপকূলীয় অঞ্চলের জন্য ১.০-১.৫ মিটার ঝড়ের প্রবাহ ছিল। বাসিন্দাদের বাড়িঘর এবং গাছপালা, পাশাপাশি বন্যা এবং বিপজ্জনক বায়ুজনিত ক্ষতির সম্ভাবনা সম্পর্কেও সতর্ক করা হয়। ১২ জুন "'বায়ু"র তীব্রতা বৃদ্ধি পেলে আইএমডি নির্দেশ করে যে ঘূর্ণিঝড়ের গতিপথের ঘরবাড়ি সম্পূর্ণভাবে ধ্বংস হয়ে যাওয়ার সম্ভাবনা রয়েছে এবং কচ্ছ ঘরবাড়ির উল্লেখযোগ্য ক্ষতির সম্ভাবনা রয়েছে।
সঠিক অনুচ্ছেদ শিরোনাম কোনটি?
titleA. ঘূর্ণিঝড় পর্যবেক্ষণ ও সতর্কতা
titleB. ভারতে প্রস্তুতি
titleC. গুজরাত
titleD. আবহাওয়া তথ্য
উত্তর: titleA